Document ID: 32014R0365

KOMISJONI RAKENDUSMÄÄRUS (EL) nr 365/2014,
7. aprill 2014,
millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
ning arvestades järgmist:
(1)
Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur”), mis on esitatud kõnealuse määruse I lisas.
(2)
Õiguskindluse huvides on vaja selgitada kombineeritud nomenklatuuri alamrubriikide 0408 11 ja 0408 19, kuhu „munakollane” klassifitseeritakse, kohaldamisulatust.
(3)
Rubriigis 0408 kasutatud väljend „muul viisil töödeldud” peaks alamrubriikides 0408 11 ja 0408 19 hõlmama soola või kemikaalide piiratud koguse kasutamist säilimise otstarbel niipalju, et sool ega kemikaalid ei mõjutaks nende toodete omadusi. Soola või kemikaale ei tohiks kasutada rohkem, kui on vaja toodete säilimiseks, võttes arvesse alamrubriikidesse 0408 11 ja 0408 19 kuuluvate toodete puhul üldkasutatavaid tootmismeetodeid. Põhimõtteliselt ei muuda soolasisaldus kuni 12 % massist või muude säilitusainete väiksemad kogused munakollase omadusi ja neid võib lubada alamrubriikides 0408 11 ja 0408 19.
(4)
Seepärast tuleks kombineeritud nomenklatuuri teise osa gruppi 4 lisada uus lisamärkus, et tagada selle märkuse ühetaoline tõlgendamine kogu Euroopa Liidus.
(5)
Seetõttu tuleks määruse (EMÜ) nr 2658/87 I lisa vastavalt muuta.
(6)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2658/87 I lisas esitatud kombineeritud nomenklatuuri teise osa gruppi 4 lisatakse lisamärkus 2:
„2.
Alamrubriikides 0408 11 ja 0408 19 kohaldatakse järgmist:
Väljendit „muul viisil töödeldud” kohaldatakse ka sellisele munakollasele, millele on säilimiseks lisatud piiratud koguses soola (tavaliselt umbes kuni 12 % massist) või väikestes kogustes kemikaale, eeldusel et on täidetud mõlemad järgmised tingimused:
i)
tooted säilitavad alamrubriikidesse 0408 11 ja 0408 19 kuuluva munakollase omadused;
ii)
soola või kemikaale ei tohi kasutada rohkem, kui on vaja toodete säilimiseks.”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. aprill 2014

Labels: 3
1
17
14